CELEX: 32008H0471
Language: mt
Date: 2008-05-30 00:00:00
Title: Rakkomandazzjoni tal-Kummissjoni tat- 30 ta’ Mejju 2008 dwar miżuri għat-tnaqqis tar-riskju għas-sustanzi: Trikloroetilene, Benżin, u 2-methoxy-2-methylbutane (TAME) (notifikata taħt id-dokument numru C(2008) 2271) Test b’relevanza għaż-ŻEE

21.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 162/34
            
         RAKKOMANDAZZJONI TAL-KUMMISSJONI
   tat-30 ta’ Mejju 2008
   dwar miżuri għat-tnaqqis tar-riskju għas-sustanzi: Trikloroetilene, Benżin, u 2-methoxy-2-methylbutane (TAME)
   (notifikata taħt id-dokument numru C(2008) 2271)
   (Test b’relevanza għaż-ŻEE)
   (2008/471/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 793/93 tat-23 ta’ Marzu 1993 dwar il-valutazzjoni u l-kontroll tar-riskji ta’ sustanzi eżistenti (1), u b'mod partikolari l-Artikolu 11(2) tiegħu,
   Billi:
   
               (1)
            
            
               Fil-qafas tar-Regolament (KEE) Nru 793/93 is-sustanzi li ġejjin kienu identifikati bħala sustanzi ta' prijorità li jeħtieġu valutazzjoni skond ir-Regolamenti tal-Kummissjoni (KE) Nru 1179/94 (2) u (KE) Nru 2364/2000 (3) li jikkonċernaw rispettivament l-ewwel u r-raba’ lista ta’ sustanzi ta’ prijorità kif previst fir-Regolament (KEE) Nru 793/93
               
                           —
                        
                        
                           Trikloroetilene,
                        
                     
                           —
                        
                        
                           Benżin,
                        
                     
                           —
                        
                        
                           2-methoxy-2-methylbutane (TAME).
                        
                     
         
               (2)
            
            
               L-Istati Membri rapporteur maħtura skond dawk ir-Regolamenti temmew l-attivitajiet tal-valutazzjoni tar-riskju għalll-bniedem u għall-ambjent għal dawk is-sustanzi skond ir-Regolament tal-Kummissjoni (KE) Nru 1488/94 tat-28 ta’ Ġunju 1994 li jistipula l-prinċipji għal studju dwar ir-riskji lill-bniedem u l-ambjent ta’ materjali eżistenti (4) skond ir-Regolament tal-Kunsill (KEE) Nru 793/93.
            
         
               (3)
            
            
               Il-Kumitat Xjentifiku dwar it-Tossiċità, l-Ekotossiċità u l-Ambjent (SCTEE) u l-Kumitat Xjentifiku dwar ir-Riskji għas-Saħħa u l-Ambjent (SCHER) kienu kkonsultati u ħarġu opinjonijiet dwar il-valutazzjonijiet tar-riskju li saru mir-rapporteurs. L-opinjonijiet ġew ippubblikati fuq il-websajt tal-Kumitati Xjentifiċi.
            
         
               (4)
            
            
               Ir-riżultati tal-valutazzjoni tar-riskju u aktar riżultati ta’ l-istrateġiji biex ikunu limitati r-riskji huma stipulati fil-Komunikazzjoni tal-Kummissjoni (5) korrispondenti.
            
         
               (5)
            
            
               Abbażi ta’ dik il-valutazzjoni, huwa xieraq li jkunu rakkomandati ċerti miżuri għat-tnaqqis tar-riskju għal ċerti sustanzi.
            
         
               (6)
            
            
               Il-miżuri għat-tnaqqis tar-riskju rakkomandati għall-ħaddiema għandhom ikunu kkunsidrati fi ħdan il-qafas tal-leġislazzjoni għall-protezzjoni tal-ħaddiema, meqjusa li tipprovdi qafas xieraq biex jiġu limitati r-riskji tas-sustanzi rilevanti sa fejn meħtieġ.
            
         
               (7)
            
            
               Il-miżuri għat-tnaqqis tar-riskju li għalihom tipprovdi din ir-rakkomandazzjoni huma skond l-opinjoni tal-Kumitat li twaqqaf skond l-Artikolu 15(1) tar-Regolament (KEE) Nru 793/93,
            
         B’DAN TIRAKKOMANDA:
   TAQSIMA 1
   TRIKLOROETILENE
   
      
         (CAS Nru 79-01-6; Einecs Nru 201-167-4)
      
   
   Miżuri għat-tnaqqis tar-riskju għall-ħaddiema (1)
   
            
               (1)
            
            
               Ftehim Volontarju għandu jkun ikkunsidra ma' l-Assoċjazzjoni Ewropea tas-Solventi Klorinati f’isem il-produtturi Ewropej tas-sustanza, id-distributuri u l-konsumaturi tagħhom, jillimita l-bejgħ tas-sustanza għax-xerrejja li jikkonformaw mal-Karta għall-użu sikur tat-trikloroetilene fit-tindif tal-metall. Din il-Karta tirrikjedi li l-utenti jistgħu jużaw it-trikloroetilene għat-tindif tal-metall f'sistemi siġillati jew magħluqin biss kif definit fil-Parti 4 ta' l-Istandard Ewropew EN 12921, u huwa soġġett għal monitoraġġ ta' konformità minn partijiet terzi.
            
         TAQSIMA 2
   BENŻIN
   
      
         (CAS Nru 71-43-2; Einecs Nru 200-753-7)
      
   
   Miżuri għat-tnaqqis tar-riskju għall-ambjent (2, 3, 4, 5)
   
            
               (2)
            
            
               Għall-eliminazzjoni ta’ riskji potenzjali għall-impjanti ta’ l-ilma ta’ skart industrijali f’siti ta’ produzzjoni u/jew ipproċessar huwa rakkomandat li: L-awtoritajiet kompetenti fl-Istati Membri kkonċernati jistipulaw, fil-permessi maħruġa skond id-Direttiva tal-Kunsill 2008/1/KE tal-Parlament Ewropew u tal-Kunsill (6) (Prevenzjoni u Kontroll Integrati tat-Tniġġis), kundizzjonijiet, valuri tal-limitu għall-emissjonijiet jew parametri ekwivalenti jew il-miżuri tekniċi dwar il-benżin sabiex joperaw skond l-aqwa metodi disponibbli, b’kunsiderazzjoni għall-karatteristiċi tekniċi ta’ l-installazzjonijiet ikkonċernati, il-pożizzjoni ġeografika tagħhom u l-kundizzjonijiet ambjentali lokali.
            
         
            
               (3)
            
            
               L-Istati Membri għandhom jimmonitorjaw bir-reqqa l-implimentazzjoni tal-BAT rigward il-benżin u jirrapportaw kwalunkwe żvilupp importanti lill-Kummissjoni fil-qafas ta’ l-iskambju ta’ informazzjoni dwar il-BAT.
            
         
            
               (4)
            
            
               Biex ikunu ffaċilitati l-ħruġ tal-permessi u l-monitoraġġ skond id-Direttiva 2008/1/KE (Prevenzjoni u Kontroll Integrati tat-Tniġġis) il-benżin għandu jiġi inkluż fil-ħidma li għaddejja bħalissa biex tiġi żviluppata gwida dwar “l-Aqwa Metodi Disponibbli” (BAT).
            
         
            
               (5)
            
            
               L-esponiment tal-mikro-organiżmi fl-ilma ta’ skart industrijali għandu, fejn meħtieġ, ikun ikkontrollat minn regoli nazzjonali biex jiżguraw li ma jkun mistenni l-ebda riskju għall-mikro-organiżmi u għall-ambjent.
            
         TAQSIMA 3
   2-METHOXY-2-METHYLBUTANE (TAME)
   
      
         (CAS Nru 994-05-8; Einecs Nru 213-611-4)
      
   
   Miżuri għat-tnaqqis tar-riskju għall-ambjent (6-11)
   
            
               (6)
            
            
               Il-prevenzjoni ta’ kull input antropoġeniku, inkluż it-TAME, fl-ilma ta’ taħt l-art hija għan ewlieni fil-leġislazzjoni Komunitarja (7) attwali. Għalhekk huwa rakkomandat li l-programmi ta’ monitoraġġ jitwettqu, fejn xieraq, sabiex jippermettu l-osservazzjoni minn kmieni ta’ ilma ta’ taħt l-art ikkontaminat mit-TAME.
            
         
            
               (7)
            
            
               Huwa rakkomandat ukoll li l-aqwa metodi disponibbli jiġu applikati b’mod wiesa’ għall-kostruzzjoni u l-operazzjoni ta’ tiħżin tal-petrol taħt l-art u faċilitajiet ta’ distribuzzjoni fl-istazzjonijiet ta’ servizz. F’dan ir-rigward l-Istati Membri għandhom jikkunsidraw rekwiżiti mandatarji speċjalment għal stazzjonijiet ta’ servizz f’żoni ta’ riforniment ta’ l-ilma tal-pjan.
            
         
            
               (8)
            
            
               L-awtoritajiet kompetenti fl-Istati Membri kkonċernati, fil-permessi maħruġa taħt id-Direttiva 2008/1/KE, għandhom jistabbilixxu kundizzjonijiet, valuri tal-limitu għall-emissjonijiet jew parametri ekwivalenti jew il-miżuri tekniċi dwar it-TAME sabiex l-installazzjonijiet ikkonċernati joperaw skond l-aqwa metodi disponibbli (BAT) waqt li jikkunsidraw il-karatteristiċi tekniċi ta’ l-installazzjonijiet ikkonċernati, il-pożiżżjoni ġeografika u l-kundizzjonijiet ambjentali lokali tagħhom.
            
         
            
               (9)
            
            
               L-Istati Membri għandhom jimmonitorjaw bir-reqqa l-implimentazzjoni tal-BAT rigward it-TAME u jirrapportaw kwalunkwe żvilupp importanti lill-Kummissjoni fil-qafas ta’ l-iskambju ta’ informazzjoni dwar il-BAT.
            
         
            
               (10)
            
            
               L-emissjonijiet lokali fl-ilma tal-wiċċ għandhom, fejn ikun meħtieġ, ikunu kkontrollati minn regoli nazzjonali biex jiżguraw li ma jkun mistenni l-ebda riskju għall-ambjent.
            
         
            
               (11)
            
            
               Il-miżuri għat-tnaqqis tar-riskju rakkomandati għall-ħarsien ta’ l-ilma ta’ taħt l-art huma kkunsidrati bħala biżżejjed biex iħarsu lill-bnedmin esposti mill-ambjent.
            
         TAQSIMA 4
   DESTINATARJI
   
            
               (12)
            
            
               Din ir-Rakkomandazzjoni hija indirizzata lis-setturi kollha li jimpurtaw, jipproduċu, jittrasportaw, jaħżnu, jifformulaw fi preparazzjoni jew ipproċessar ieħor, jużaw, jarmu jew jirkurpraw is-sustanzi u lill-Istati Membri.
            
         
      Magħmula fi Brussell, 30 ta’ Mejju 2008.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 84, 5.4.1993, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU L 131, 26.5.1994, p. 3.
   
      (3)  ĠU L 273, 26.10.2000, p. 5.
   
      (4)  ĠU L 161, 29.6.1994, p. 3.
   
      (5)  ĠU C 157, 21.6.2008, p. 1.
   
      (6)  ĠU L 24, 29.1.2008, p. 8.
   
      (7)  Id-Direttiva 2000/60/KE tal-Parlament Ewropew u tal-Kunsill tat-23 ta’ Ottubru 2000 li tistabbilixxi qafas għal azzjoni Komunitarja fil-qasam tal-politika ta' l-ilma (ĠU L 327, 22.12.2000, p. 1).